Ён скончыў вучылішча ў ліку найлепшых, з пахвальным лістом, пасля чаго восенню 1833 года накіраваўся ў Вільню паступаць ва ўніверсітэт. Але ўніверсітэт быў зачынены пасля паўстання 1830-1831 гадоў. Таму Савіч паступае ў Медыка-хірургічную акадэмію, дзе з першага года навучання дэманструе выдатныя здольнасці. Апроч акадэміі, заняткаў у клініцы Савіч наведваў яшчэ Духоўную акадэмію.Захапляўся Франц Савіч і літаратурай, сам пачаў пісаць вершы ў форме гутарак, выкарыстоўваючы палескі дыялект.